Návrh

KOMUNIKÉ

 Vláda Slovenskej republiky na svojom zasadnutí  ……………. 2002 schválila návrh nariadenia vlády Slovenskej republiky, ktorým sa ustanovujú kvalitatívne ciele povrchových vôd a limitné hodnoty ukazovateľov znečistenia odpadových vôd a osobitných vôd.

 Návrh nariadenia vlády je v súlade so zákonom č. 184/2002 Z.z o vodách a o zmene a doplnení niektorých zákonov (vodný zákon) a je kompatibilný s príslušnými smernicami Európskej únie týkajúcich sa vôd.

 Návrh nariadenia vlády upravuje možnosti vypúšťania odpadových vôd a osobitných vôd do podzemných vôd, keď je takéto vypúšťanie racionálnym riešením. V návrhu nariadenia vlády je venovaná náležitá pozornosť koncentračným a bilančným hodnotám znečistenia, ako aj štatistickému hodnoteniu výsledkov meraní, určuje tiež podmienky na vypúšťanie odpadových vôd z odľahčovacích objektov počas trvania prívalových dažďov a tiež podmienky pre vypúšťanie vôd z povrchového odtoku.